Steinar Ege

Steinar Ege (født 10. april 1972 i Kristiansand) er en norsk håndballmålvakt. Han har spilt på øverste nivå i Norge, Tyskland, Spania og Danmark. Han spilte 262 kamper for det norske landslaget i perioden 1995–2011. 

 Karriere 
I Norge spilte Ege for klubbene Greipstad, Øyestad IF, Kristiansand IF, Stavanger IF og Viking HK. Han startet proffkarrieren hos den tyske klubben VfL Gummersbach i 1997. I 1999 gikk han til THW Kiel og deretter tilbake til Gummersbach. I 2002/2003 var Ege en periode på utlån fra Kiel til det spanske toppserielaget CBM Galdar. Etter sesongen 2005/2006, gikk han så fra Gummersbach til danske FCK Håndbold. Da FCK Håndbold ble lagt ned i 2010, fulgte Ege med over til AG København. Der spilte han til klubben gikk konkurs i 2012. Da la han opp.Steinar Ege legger opp – VG 6. september 2012 I 2015 gjorde han comeback i THW Kiel.Steinar Ege (42) smilte og reddet i comebacket. tv2.no (29. mars 2015)

Ege debuterte på det norske landslaget 4. mars 1995 mot Aserbajdsjan. Fra 22. januar 2011 hadde han rekorden i antall landskamper på Norges herrelandslag i håndball etter at han passerte Jan Thomas Lauritzens 254 landskamper. Ege kunngjorde 29. desember 2011 at hans landslagskarriere er over.Keeperlegenden gir seg  – Rogalands Avis Eges rekord på 262 landskamper ble slått av Bjarte Myrhol 3. august 2021. Etter at Ege la opp, er han tilknyttet Norges Håndballforbund som målvakttrener. 

 Meritter 
 Tysk mester med THW Kiel i 2000 og 2002
 EHF-cupmester med THW Kiel i 2002
 Champions League-finalist i 2000 
 Kåret til VMs beste keeper i 2005
 Kåret til Norges beste målvakt i 2006
 Kåret til Danmarks beste målvakt 2009

 Referanser 

 Eksterne lenker 


Kategori:Håndballmålvakter
Kategori:Norske håndballspillere
Kategori:Norske håndballtrenere
Kategori:Håndballspillere for FC København
Kategori:Spillere i Håndball-VM 1999 for menn
Kategori:Spillere i Håndball-EM 2008 for menn
Kategori:Spillere i Håndball-VM 2009 for menn
Kategori:Spillere i Håndball-EM 2010 for menn
Kategori:Spillere i Håndball-VM 2011 for menn
Kategori:Trenere i Håndball-VM 2019 for menn
Kategori:Trenere i Håndball-VM 2021 for menn
Kategori:Håndballspillere for ØIF Arendal